SS «Kronprinzessin Cecilie»

SS «Kronprinzessin Cecilie» var et atlanterhavsskip bygget i Stettin, Tyskland i 1906 for Norddeutscher Lloyd som hadde den største vekselvirkende dampmaskin som noensinne er montert på et skip. Den var den siste av fire skip av Kaiser–klassen, og var også det siste tyske skipet bygget med fire skorsteiner. Hun gikk i transatlantisk rute mellom sin hjemmehavn Bremen og New York frem til utbruddet av første verdenskrig.
 Historie 
Den 4. august 1914 etter avgang New York snudde hun rundt og satte kursen mot Bar Harbour, Maine, hvor hun senere ble internert av det nøytrale USA. Etter at landet gikk inn i krigen i april 1917, ble skipet beslaglagt og overført til United States Navy, og omdøpt USS «Mount Vernon» (ID-4508). Mens hun gikk i troppetransport, ble «Mount Vernon» torpedert i september 1918. Selv om skipet var skadet, var det i stand til å komme til en havn  for reparasjoner og tilbake på sjøen. I oktober 1919 ble «Mount Vernon» overtatt av Army Transport Service i Stillehavsfåten med base  på Fort Mason i San Francisco. Hun ble sendt til Vladivostok i Russland for å transportere  materiell for den Tsjekkoslovakiske Legion til Trieste, Italia og tyske krigsfanger til Hamburg, Tyskland.

På retur fra denne reisen, som varte fra mars  til juli 1920, ble skipet overført til United States Shipping Board og lagt opp fram til september 1940 da hun ble kondemnert i Boston, Massachusetts.
miniatyr|Den såkalte Wiener Café på «Kronprinzessin Cecilie»
Ved utbruddet av andre verdenskrig i 1939, tilbød amerikanerne den tidligere Kronprinzessin Cecilie til britene til troppetransport, som avslo med det påskudd at hun var for gammel.  Skipet ble kondemnert i Boston, Massachusetts 13. september 1940.

 Referanser 

 Litteratur 




Kategori:Passasjerskip
Kategori:Atlanterhavsskip
Kategori:Skip fra 1906
Kategori:Sjøulykker i 1918
Kategori:Skip bygget i Tyskland
Kategori:Artikler i sjøfart-prosjektet